rejauldu/bengali-wikipedia huggingface dataset:
শেরউড বন ইংল্যান্ডের নটিংহ্যামশায়ারে অবস্থিত একটি রাজকীয় বনভূমি, যা ঐতিহাসিকভাবে কিংবদন্তির চরিত্র রবিন হুডের সাথে সম্পর্কিত হওয়ায় সাধারণ্যে বিশেষভাবে পরিচিত।  এই অঞ্চলটি শেষ বরফযুগের সমাপ্তির পর হতে বৃক্ষাচ্ছাদিত হয়ে আছে। বর্তমানে, জাতীয় প্রকৃতি সংরক্ষণের আওতাভূক্ত শেরউড বনটি ৪২৩.২ হেক্টর (১,০৪৬ একর) এলাকা জুড়ে বিস্তৃত, যা থোরসবি হলের অবস্থানকারী অ্যাডউইনস্টোয়ে গ্রামকে ঘিরে রেখেছে। এটি একটি পুরাতন, অনেক বড়, রাজকীয় শিকারের বনের অবশিষ্টাংশ, যার নামকরণ নটিংসহায়ারের শায়ার (বা শের) কাঠের নাম থেকে এসেছে এবং যেটি কয়েকটি প্রতিবেশী কাউন্টি (শায়ার) পর্যন্ত এরূপে বিস্তৃত ছিল যার সীমানা পশ্চিমে ইরোয়াশ নদী এবং পূর্বে ডার্বিশায়ারের বনের মধ্যবর্তী এলাকা নিয়ে গঠিত হয়েছিলো। ১০৮৬ সালে যখন ডোমসডে পুস্তকটি সংকলিত হয় তখন এই বনটি নটিংহ্যামশায়ারের প্রায় এক চতুর্থাংশ (আনুমানিক ১৯,০০০ একর বা ৭,৮০০ হেক্টর) এলাকা জুড়ে বিস্তৃত ছিল এবং বনজ আইনের অধীনে ছিল।  বনটির নাম শেরউড দেয়া হয়েছে এর সংসদীয় আসনের নামানুসারে।   পর্যটন  thumb|200px|দর্শনার্থী কেন্দ্র। প্রতিবছর শেরউড বনে ৩,৫০,০০০ পর্যটকের আগমন ঘটে যাদের অধিকাংশই বিশ্বের বিভিন্ন অংশ হতে আগত। প্রতি আগস্টে এখানে এক সপ্তাহ ব্যাপি রবিন হুড উত্‌সবের আয়োজন করা হয়। এই অনুষ্ঠানটি মধ্যযুগের কিংবদন্তীর চরিত্র রবিন হুডকে কেন্দ্র করে পালিত হয়।   মেজর ওক গাছ   শেরউড বনটিতেই বিখ্যাত মেজর ওক গাছটির অবস্থান, স্থানীয় লোককাহিনী অনুসারে যেটি ছিলো রবিন হুডের প্রধান আস্তানা। এই ওক গাছটি ৮০০ থেকে ১,০০০ বছরের পুরানো এবং ভিক্টোরিয়ার যুগ থেকে প্রক্ষিপ্ত এর বিশাল শাখাগুলি বিভিন্ন দিকে আংশিকভাবে বিস্তৃত হয়ে উঁচু মাচানের মতো দৃশ্যের অবতারণা করেছে। বিশ্বের বড় বড় শহরে এর চারা রোপণের জন্য প্রেরণ করার উদ্দেশ্যে ১৯৯৮ সালে একটি স্থানীয় সংস্থা মেজর ওক গাছ থেকে কিছু অংশ কেটে এই বিখ্যাত গাছের ক্লোন চাষ শুরু করে।  ২০০৫ সালে বিবিসির টিভি প্রোগ্রাম সেভেন ন্যাচারাল ওয়ান্ডার্সে মেজর ওক গাছটিকে মধ্যাঞ্চলের অন্যতম প্রাকৃতিক বিস্ময় হিসাবে দেখানো হয়েছিল।   আরও দেখুন   যুক্তরাজ্যের বনভূমির তালিকা;  ইংল্যান্ডের প্রাচীন বনের তালিকা।  তথ্যসূত্র    অধিক পঠন    Bankes,  Richard. Sherwood Forest in 1609: A Crown Survey (Thoroton Society record series).  Conduit,  Brian. Exploring Sherwood Forest.  Fletcher, John. Ornament of Sherwood Forest From Ducal Estate to Public Park.  Gray, Adrian. Sherwood Forest and the Dukeries (Phillimore) 2008.  Sherwood Forest and the East Midlands Walks (Jarrold Pathfinder Guides).  Innes-Smith, Robert. The Dukeries & Sherwood Forest.  Ottewell, David. Sherwood Forest in Old Photographs (Britain in Old Photographs).   বহিঃসংযোগ   বিষয়শ্রেণী:ইংল্যান্ডের রাজকীয় বনভূমি বিষয়শ্রেণী:ইংল্যান্ডের সংরক্ষিত বনভূমি
অলিভার উইলিয়াম স্কিপ (, ; জন্ম: ১৬ সেপ্টেম্বর ২০০০; অলিভার স্কিপ নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের দ্বিতীয় স্তর ইএফএল চ্যাম্পিয়নশিপের ক্লাব নরউইচ সিটি এবং ইংল্যান্ড অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং কেন্দ্রীয় রক্ষণভাগের খেলোয়াড় হিসেবে খেলে থাকেন।  ইংরেজ ফুটবল ক্লাব বেনজিও টাইগার্সের যুব পর্যায়ের হয়ে খেলার মাধ্যমে স্কিপ ফুটবল জগতে প্রবেশ করেছেন এবং পরবর্তীকালে টটেনহ্যাম হটস্পারের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, ইংরেজ ক্লাব টটেনহ্যাম হটস্পারের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। মাঝে ২০২০–২১ মৌসুমে তিনি ধারে নরউইচ সিটিতে যোগদান করেছেন।  ২০১৫ সালে, স্কিপ ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। দলগতভাবে, স্কিপ এপর্যন্ত ১টি শিরোপা জয়লাভ করেছেন, যা তিনি নরউইচ সিটির হয়ে জয়লাভ করেছেন।   প্রারম্ভিক জীবন  অলিভার উইলিয়াম স্কিপ ২০০০ সালের ১৬ই সেপ্টেম্বর তারিখে ইংল্যান্ডের ওয়েলিন গার্ডেন সিটিতে জন্মগ্রহণ করেছেন এবং হার্টফোর্ডে তার শৈশব অতিবাহিত করেছেন।. ২০০৩ সাল হতে ২০১২ সাল পর্যন্ত, তিনি হার্টফোর্ডের ডানকোম্ব প্রাথমিক বিদ্যালয় এবং রিচার্ড হেল স্কুলে পড়াশোনা করেছেন।   আন্তর্জাতিক ফুটবল  স্কিপ ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৫ সালের ২৭শে অক্টোবর তারিখে তিনি জাপান অনূর্ধ্ব-১৬ দলের বিরুদ্ধে ম্যাচে ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ইংল্যান্ড অনূর্ধ্ব-২১ দলে স্থান পেয়েছেন।   তথ্যসূত্র    বহিঃসংযোগ             বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড় বিষয়শ্রেণী:ইংরেজ পুরুষ ফুটবলার বিষয়শ্রেণী:নরিচ সিটি ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:লেস্টার সিটি ফুটবল ক্লাবের খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
ক্রিস ওয়েব (জন্ম ১৯৮৬) হলেন একজন ব্রিটিশ লেবার পার্টির রাজনীতিবিদ যিনি ২০২৪ সাল থেকে ব্ল্যাকপুল সাউথের সংসদ সদস্য (এমপি) ছিলেন।   জীবনের প্রথমার্ধ  ওয়েবের জন্ম এবং বেড়ে ওঠা ব্ল্যাকপুলে।   কর্মজীবন  ওয়েব ল্যাঙ্কাশায়ারের ডেপুটি পুলিশ এবং ক্রাইম কমিশনার হয়েছেন। তিনি সাবেক এমপি গর্ডন মার্সডেনের সহকারী ছিলেন। ওয়েব ব্ল্যাকপুল ফুড ব্যাঙ্কের একজন স্বেচ্ছাসেবক,  এবং একটি মানসিক স্বাস্থ্য দাতব্য সংস্থার ট্রাস্টিদের চেয়ার হিসেবে দায়িত্ব পালন করেছেন।   ব্ল্যাকপুল দক্ষিণের সংসদ সদস্য  ২০২৩ সালের আগস্টে, তিনি পরবর্তী যুক্তরাজ্যের সাধারণ নির্বাচনে ব্ল্যাকপুল সাউথের জন্য লেবার-এর সম্ভাব্য সংসদীয় প্রার্থী হিসেবে নির্বাচিত হন। কনজারভেটিভ এমপি স্কট বেন্টন পদত্যাগ করলে, ওয়েব ২০২৪ সালের ব্ল্যাকপুল সাউথ উপ-নির্বাচনের জন্য প্রার্থী হয়েছিলেন যা তিনি জয়ী হয়েছিলেন।Belger, Tom (25 March 2024). "Blackpool South by-election confirmed: Meet Labour candidate Chris Webb". LabourList. Retrieved 25 March 2024.   ব্যক্তিগত জীবন  তার স্ত্রী পোর্টিয়া ২০২৩ সালের ব্ল্যাকপুল কাউন্সিল নির্বাচনে টাইলডেসলির জন্য শ্রম কাউন্সিলর হিসেবে নির্বাচিত হন।Parkinson, Shelagh (16 August 2023). "Local candidate Chris is bidding to seize Blackpool South from Tories at next election". Retrieved 25 March 2024.  ওয়েবের ডিসলেক্সিয়া রোগ নির্ণয় দেরিতে হয়েছিল।Parkinson, Shelagh (16 August 2023). "Local candidate Chris is bidding to seize Blackpool South from Tories at next election". Retrieved 25 March 2024.   তথ্যসূত্র   বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:জীবিত ব্যক্তি বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:১৯৮৬-এ জন্ম বিষয়শ্রেণী:যুক্তরাজ্যের সংসদ সদস্য ২০২৪-২০২৯ বিষয়শ্রেণী:ল্যাঙ্কাশায়ারের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:হাল বিশ্ববিদ্যালয়ের প্রাক্তন শিক্ষার্থী বিষয়শ্রেণী:শ্রমিক দল (যুক্তরাজ্য) এর কাউন্সিলর
মলোসশিয়া বা গণপ্রজাতন্ত্রী মলোসশিয়া একটি ক্ষুদ্র দেশ যার প্রতিষ্ঠাতা হচ্ছে কেভিন বাউঘ এবং এটা নেভাদার ডেটনে অবস্থিত। যদিও গণপ্রজাতন্ত্রী মলোসশিয়াকে দেশ হিসেবে দাবী করা হয় কিন্তু যুক্তরাষ্ট্র বা অন্য কোন দেশ আনুষ্ঠানিকভাবে একে দেশ হিসেবে স্বীকৃতি দেয়নি।  ০.০১ একর জমির উপর স্থাপিত বাউঘের বাড়ি যা গভর্নমেন্ট হাউজ নামে পরিচিত এবং পার্শ্ববর্তী ১.৩ একর অঞ্চল নিয়ে দেশটি গঠিত। মলোসশিয়া শব্দটি স্প্যানিশ শব্দ মররো থেকে এসেছে যা অর্থ ছোট পাথুরে পাহাড়।  ইতিহাস দাবী গণপ্রজাতন্ত্রী মলোসশিয়া যুক্তরাষ্ট্রের মাঝে অবস্থিত একটি স্বাধীন দেশ হিসেবে দাবী করে। এবং একটি স্বাধীন দেশের মত সরকার ব্যবস্থা প্রণয়ন করেছে। ২০০২ সালে মলোসশিয়া সমলিঙ্গিক বিবাহকে বৈধ ঘোষণা করেছে।   তথ্যসূত্র   বিষয়শ্রেণী:নেভাডা বিষয়শ্রেণী:১৯৯৯-এ প্রতিষ্ঠিত রাষ্ট্র ও অঞ্চল বিষয়শ্রেণী:ক্ষুদ্রজাতি
চন্দ্রওয়াসি বা চন্দ্রহাসি  নৃত্য হল ইন্দোনেশিয়া-র একটি নৃত্যকলা যা প্রধানত দুই নারী নৃত্যকলাকুশলী দ্বারা প্রদর্শিত হয়। এই নৃত্যের মাধ্যমে দুজন বার্ড অফ প্যারাডাইস (ইন্দোনেশিয়ান ভাষায় বুরুং সেন্দ্রাওয়াসিহ ) -এর সঙ্গমের আচার বর্ণনা করা হয়।   ইতিহাস  মানুক নামক এক ব্যক্তি চন্দ্রওয়াসি নামে পরিচিত একটি নৃত্যকলা প্রস্তুত করেছিলেন। ১৯২০ এর দশকে বুলেলেং রিজেন্সির সাওয়ান মহকুমায় প্রথম এই নৃত্য পরিবেশন করা হয়েছিল। এই এলাকাটি ত্রুনজায়া, উইরাংজায়া এবং পালাওয়াক্য সহ অসংখ্য নৃত্যের উৎপত্তিস্থল। যাইহোক, চন্দ্রহাসি নৃত্য তার নিজস্ব বৈশিষ্ট্যসহ সাধারণ নাচের শৈলী থেকে উল্লেখযোগ্যভাবে আলাদা ছিল।  চন্দ্রহাসি নৃত্যের বর্তমান দিনের উল্লেখযোগ্য পরিবেশনা করেছিলেন নৃত্যকার বন্দেম। তিনি ১৯৮৮ সালে প্রথম এই নৃত্য পরিবেশন করেন। মানুক দেবতা ("দেবতার পাখি") বালিনীতে। সঙ্গীকে আকৃষ্ট করার জন্য নাচ এবং গান করতেন। সেইখান থেকেই চন্দ্রহাসি নৃত্যটির ধারা অনুপ্রাণিত হয়েছে। এটি বেশ কয়েকটি উল্লেখযোগ্য বালি নৃত্যের মধ্যে একটি।    নৃত্য প্রদর্শন  নৃত্যটি প্রধানত দুজন মহিলার দ্বারা সঞ্চালিত হয়। একজন নর্তকী পুরুষ পক্ষীর ভূমিকা গ্রহন করে ও আরেকজন নর্তকী নারী পক্ষীর ভূমিকায় উপনীত হন। নর্তকীরা পান্ডজি -স্টাইলের স্থানীয় মস্তক পরিধেয় দ্বারা সজ্জিত হন যার মধ্যে পালক লাগানো থাকে, সেইসাথে গোলাপী দাগ দেওয়া লম্বা ঘেরজুক্ত স্কার্ট‌ থাকে। রঙচঙে স্কার্টগুলি স্বর্গের পাখিদের রঙিন লেজ ও পাখনা চিহ্নিত করতে ব্যবহার হয়, নর্তকীর ঘূর্ণন ও লম্ফনের সাথে সাথে এই লম্বা স্কার্ট‌গুলি হাওয়ার বেগে উড়তে থাকে যা দেখে মনে হয় নর্তকী আসলে একজন পাখি যিনি রঙ্গিন পাখা মেলে উড়ছেন।  নৃত্যশিল্পীরা স্বর্গের পাখিদের ডানার প্রতীক হিসাবে তাদের পোশাক ব্যবহার করে এবং যুগ্ম সংবদ্ধ নাচের মাধ্যমে দর্শকদের মনোরঞ্জন করে। দুই নর্তকী এমনভাবে নৃত্য পরিবেশনা করে যাতে দর্শকদের তাদের দেখে দুই নৃত্যরত আনন্দময় পাখির কথা মনে পড়ে যায়।    তথ্যসূত্র   বিষয়শ্রেণী:বালির নৃত্য বিষয়শ্রেণী:উদ্ধৃতি শৈলীতে ইন্দোনেশীয় ভাষার উৎস (id) বিষয়শ্রেণী:লগইন দরকার এমন তথ্যসূত্র বা উৎস বিষয়শ্রেণী:ইন্দোনেশিয় লোকনৃত্য
থাম্ব|বাভারিয়া ভাস্কর্য এবঙ্গি সিঙ্গঙ্ঘ ২০০১-২০০২ সালে  নতুন করে নির্মাণের পরে থাম্ব|এরিয়াল ছবিতে বাভারিয়া মনুমেন্ট (২০০৯) ১৯শ শতকের ব্রোঞ্জ ও বালু-কাস্টে নির্মিত একটি ভাস্কর্যের নাম বাভারিয়া । ভাস্কর্যটি দক্ষিণ জার্মানির মিউনিখে অবস্থিত। নারীর আদলে নির্মিত এই ভাস্কর্যটি বাভারিয়ার শক্তি, সামর্থ্য ও যশকে প্রদর্শন করে।   গঠন  ভাস্কর্যটির সাথে একটি সিঁড়ি ও হল অব ফেম  সঙ্গিযুক্ত। রাজা লুডভিগ প্রথম দ্বারা আয়োজিত একটি প্রতিযোগিতার মাধ্যমে এর নকশা নির্বাচন করা হয়। ১৮৪৪ সাল থেকে ১৮৫০ সাল সময়কালে এটি নির্মিত হয়। ধ্রুপদী সভ্যতার  পর্ববর্তী সময়ে সম্পূর্ণ ব্রোঞ্জ আবৃত প্রথম বৃহদাকার ভাস্কর্য। এর বিশাল আকৃতির জন্য কয়েকটি অঙ্গিশে আলাদা ভাবে ভাস্কর্যটি নির্মিত হয়েছে। ভাস্কর্যটি দৈর্ঘ্যে ১৮ দশমিক ৫২ মিটার (৬০ ফুট ৯ ইঞ্চি)। এর ওজন প্রায় ৮৬ দশমিক ৩৬ টন। ভাস্কর্যটির পাদদেশের স্তম্ভটি প্রায় আট দশমিক ৯২ মিটার বা ২৮ ফুট উঁচু।   ইতিহাস  রাজা লুডভিগ প্রথমের বাল্যকাল থেকে একদিকে যেমন নেপোলিয়নের মত শক্তিশালী ক্ষমতাধর অন্যদিকে অস্ট্রিয়ার মতো রাজ্য। সবমিলিয়ে লুডভিগ প্রথম তার প্রতিনিধিত্বকারী ভিটেলবাখ হাউজের দেখানোর মত সেরকম কিছু ছিলো না। ১৮০৫ সালে, নেপোলিয়ন মিউনিখকে নিজের ক্ষমতাবল থেকে মুক্তি দেয়। নেপোলিয়ন লুডভিগের বাবা ম্যাক্সিমিলানকে বাভারিয়া রাজ্যের রাজা ঘোষণা করে।  ১৮১৩ সালে লাইপজিগের যুদ্ধে নেপোলিয়নের পরাজয়ের পর মাত্র মিউনিখে শান্তি ফিরে আসে। এর আগ অব্দি বাভারিয়া সর্বদাই যুদ্ধ আর হানাহানির রণাঙ্গন হয়ে ছিলো।  এই ইতিহাস দেখে বড় হওয়া রাজা লুডভিগ ভবিষ্যতের রাজা হিসেবে ঘোষিত হওয়ার পর থেকে "সর্বসেরা জার্মান জাতি" চিন্তায় অনুপ্রাণিত হন। আর এই ধরনের আদর্শ নিয়ে বড় হওয়া লুডভিগ রাজা হওয়ার পর একাধিক প্রকল্প হাতে নেন। এই প্রকল্পগুলোই পরে একে একে বাভারিয়ার জাতীয় স্মৃতিস্তম্ভ হয়ে ওঠে। এই ধরনের জাতীয়তাবাদী চিন্তা থেকে গড়ে তোলা স্মৃতিস্তম্ভের মাঝে আছে দানুবে নদীর দিকে মুখ করে থাকা ভালহালা মন্দির, মিউনিখের হল অব ফেম (১৮৫৩), ১৮৬৩ সালে নির্মিত স্বাধীনতাকক্ষ (Befreiungshalle)। এই সবগুলোই রাজার ব্যক্তিগত অর্থায়নে নির্মিত হয়েছিলো। প্রত্যাশা ছিলো এই স্থাপত্যকলাগুলো জার্মানির নিজস্বতা তুলে ধরবে যদিঅ এই নিয়ে বিতর্ক র্যে যায়।  ১৮২৫ সালে বাবার মৃত্যুর পর সিংহাসনে বসা রাজা লুডভিগ গ্রীসের সাথে এক ধরনের আত্মিক সম্পর্কবোধ করতেন। প্রাচীণ গ্রীশ নিয়ে প্রচন্ড রকমের আগ্রহী এই রাজা মিউনিখকে "ইসার নদীর তীরের এথেন্স" হিসেবে গড়ে তুলতে চেয়েছিলেন। লুডভিগের দ্বিতীয় পুত্র অটো ১৮৩২ সালে গ্রীসের রাজা হন।   নির্মাণ  ১৮৩৩ সালে হল অব ফেম নির্মাণের জন্য নকশার ধারণআ পেতে রাজা লুডভিগ প্রথম একটি প্রতিযোগিতার আয়োজন করেন। নিজ রাজ্যের রাজধানী মিউনিখে একটি দেশাত্মবোধক স্থাপত্য নির্মাণের ইচ্ছে রাজা লুডভিগের বাল্যকাল থেকেই ছিলো। ১৮৩২ সালের মার্চে ফ্রিডরিখ বন গ্যার্টনার, ইয়োসেফ ডানিয়েল অ'মুলার ও ফ্রিডরিখ জিবলান্ডের মতো শিলপীদের আপত্তি থাকা স্বত্তেও সবশেষে লেও ভন ক্লেনযেকে হল অব ফেম এর দায়িত্ব দেয়া হয়। ক্লাসিকাল ধরাণার এত বিশাল মূর্তি আগে কখনো নির্মিত না হওয়াতে রাজা লুডভিগ এই নকশা নিয়ে প্রচন্ড আশাবাদী ছিলেন। এই ব্যাপারে লুডভিগ লিখেন, "নিরো আর আমিই শুধুমাত্র এত বিশাল মূর্তি স্থাপনে সক্ষম" থাম্ব|220x220পিক্সেল|বাভারিয়া মূর্তি ও হল অব ফেম(Ruhmeshalle)   তথ্যসূত্র   বিষয়শ্রেণী:জার্মানির ভাস্কর্য বিষয়শ্রেণী:জার্মানির ভূ-চিহ্ন বিষয়শ্রেণী:মিউনিখের নব্যধ্রুপদী স্থাপত্য বিষয়শ্রেণী:জার্মানির স্মৃতিস্তম্ভ ও স্মারক বিষয়শ্রেণী:মিউনিখের ভবন ও স্থাপনা বিষয়শ্রেণী:১৮৫০-এর ভাস্কর্য বিষয়শ্রেণী:ব্রোঞ্জ ভাস্কর্য
সাবাহ রাজ্য মসজিদ (এছাড়াও মসজিদ নেগ্রি সাবাহ নামে পরিচিত) হচ্ছে মালয়েশিয়ার সাবাহ রাজ্যের কেন্দ্রীয় মসজিদ। জালান মাত সাল্লেহ এবং জালান তঙ্কু আবদুল রহমানের নিকটস্থ সেমবুলানে এটি অবস্থিত।  ইতিহাস ১৯৭০ সালে এর নির্মাণকাজ শুরু হয়েছিল এবং ১৯৭৫ সালে সম্পন্ন হয়েছে। স্থাপত্য নকশাটি দিতো বাহারউদ্দিন আবু কাসিমের নেতৃত্বে আরকিটেক জুড়ুবিনা বার্তিগা করেছিলেন। মসজিদটি আনুষ্ঠানিকভাবে ১৯৭৭ সালের ২৮শে জুন ক্যালানটানের সুলতান ইয়াহিয়া পেট্রা ষষ্ঠ ইয়াং ডি-পের্টুয়ান আগং দ্বারা উদ্বোধন করা হয়েছে। সাবাহ রাজ্যর সমাধি সাবাহ রাজ্যের মাজার মসজিদটির নিকটে অবস্থিত। ১৯৭৬ সালের জুন মাসে ডাবল সিক্স ট্র্যাজেডি বিমান দুর্ঘটনায় মারা যাওয়া সাবাহের মুখ্যমন্ত্রী টুন ফুয়াদ স্টিফেনস প্রথম ব্যক্তি হিসেবে এই সমাধিতে শায়িত হন।  উল্লেখযোগ্য সমাধি   টুন ফুয়াদ স্টিফেনস (ডোনাল্ড স্টিফেনস) – সাবাহ রাজ্য ইয়াং ডি-পার্টুয়া নেগেরি (গভর্নর) (১৯৭৩–১৯৭৫) এবং সাবাহের মুখ্যমন্ত্রী (মৃ. ১৯৭৬)  তুন মোহাম্মদ হামদান আবদুল্লাহ – সাবাহ রাজ্য ইয়াং ডি-পার্টুয়া নেগেরি (গভর্নর) (১৯৭৫–১৯৭৭) (মৃ. ১৯৭৭)  টুন পেঙ্গিরান আহমদ রাফায়ে – সাবাহ রাজ্য ইয়াং ডি-পার্টুয়া নেগেরি (গভর্নর) (১৯৬৫–১৯৭৩) (মৃ. ১৯৯৫) টুন সাইদ কেরুয়াক – সাবাহ রাজ্য ইয়াং ডি-পার্টুয়া নেগেরি (গভর্নর) (১৯৮৭–১৯৯৪) (মৃ. ১৯৯৫)  টুন মোহাম্মদ আদনান রবার্ট – সাবাহ রাজ্য ইয়াং ডি-পার্টুয়া নেগেরি (গভর্নর) (১৯৭৯–১৯৮৭) (মৃ. ২০০৩)  আরও দেখুন  এশিয়ার মসজিদের তালিকা  মালয়েশিয়ার মসজিদের তালিকা  মসজিদ  নামাজ  ইসলাম  তথ্যসূত্র  বিষয়শ্রেণী:১৯৭৫-এ সম্পন্ন মসজিদ বিষয়শ্রেণী:গম্বুজসহ মসজিদ বিষয়শ্রেণী:সাবাহের মসজিদ
উইলিয়াম পার্সিভাল গ্রিভ, QC (২৫ মার্চ ১৯১৫ - ২২ আগস্ট ১৯৯৮) একজন ব্রিটিশ কনজারভেটিভ পার্টির রাজনীতিবিদ ছিলেন।  গ্রিভ কেমব্রিজের ট্রিনিটি হলে শিক্ষিত হন। তিনি একজন ব্যারিস্টার হয়েছিলেন, এবং ১৯৩৮ সালে মিডল টেম্পলের বারে এবং ১৯৬২ সালে কুইন্স কাউন্সেলের ডাক পান। তিনি ১৯৫৬-৬৫ লিসেস্টারের সহকারী রেকর্ডার ছিলেন এবং ১৯৬৫ সালে নর্দাম্পটনের রেকর্ডার এবং ১৯৬২ সালে লিঙ্কন ( হল্যান্ড ) কোয়ার্টার সেশনের ডেপুটি চেয়ারম্যান হন।  গ্রিভ ১৯৬২ সালের লিঙ্কন উপ-নির্বাচনে প্রতিদ্বন্দ্বিতা করেছিলেন, যেখানে তিনি লেবার ডিক টেভার্নের কাছে ভারীভাবে হেরেছিলেন। ১৯৬৪ সালের সাধারণ নির্বাচনে, তিনি সোলিহুলের সংসদ সদস্য (এমপি) হিসাবে ফিরে আসেন এবং ১৯৮৩ সালের সাধারণ নির্বাচনে সংসদ থেকে অবসর নেওয়ার আগ পর্যন্ত তিনি পুনরায় নির্বাচিত হন। তিনি সংক্ষেপে "সোলিহুলের জন্য শোক" স্লোগানটি ব্যবহার করেছিলেন।  তিনি ১৯৪৯ সালে প্যারিসের কমান্ড্যান্ট হুবার্ট মিজোয়াইনের কন্যা ইভলিন রেমন্ড লুইস (মৃত্যু ১৯৯১) এবং স্যার জর্জ রবার্টসের নাতনী, প্রথম এবং শেষ ব্যারোনেটকে বিয়ে করেন।Who was Who vol. X, 1996-2000, St Martin's Press, p. 231 তাদের ছেলে ডমিনিক গ্রিভ, কেসি, পিসি, ১৯৯৭ সালের সাধারণ নির্বাচনে বিকনফিল্ডের জন্য এমপি নির্বাচিত হন এবং মে ২০১০ সালে ইংল্যান্ড এবং ওয়েলসের অ্যাটর্নি জেনারেল হন।   তথ্যসূত্র    টাইমস গাইড টু দ্য হাউস অফ কমন্স, 1966 এবং 1979  Leigh Rayment's Historical List of MPs    বহিঃসংযোগ      Obituary by Patrick Cosgrave বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:মধ্য মন্দিরের সদস্য বিষয়শ্রেণী:ইংরেজ ব্যারিস্টার বিষয়শ্রেণী:১৯৯৮-এ মৃত্যু বিষয়শ্রেণী:১৯১৫-এ জন্ম বিষয়শ্রেণী:ট্রিনিটি হল, কেমব্রিজের প্রাক্তন শিক্ষার্থী
বঙ্গবিভূষণ পশ্চিমবঙ্গ সরকার প্রদত্ত একটি সম্মান পুরস্কার। বিভিন্ন ক্ষেত্রের বিশিষ্ট ব্যক্তিদের এই সম্মান দেওয়া হয়। এই পুরস্কারটি সর্বভারতীয় স্তরে প্রচলিত পদ্মবিভূষণ সম্মানের আদলে চালু করা হয়েছে।Bangabibhushan title for luminaries  ২০১১ সালের ২৫শে জুলাই, পশ্চিমবঙ্গের মুখ্যমন্ত্রী মমতা বন্দ্যোপাধ্যায় এই খেতাব চালু করেন। এর প্রথম প্রাপকেরা হলেন অমলা শঙ্কর, মহাশ্বেতা দেবী, সন্ধ্যা মুখোপাধ্যায়, সুপ্রিয়া দেবী, মান্না দে, আমজাদ আলি খান, দ্বিজেন মুখোপাধ্যায়, শৈলেন মান্না ও হারাধন বন্দ্যোপাধ্যায়।   পুরস্কারের তালিকা    ২০১১   নাম ক্ষেত্রঅমলা শঙ্করনৃত্যমহাশ্বেতা দেবীসাহিত্যসন্ধ্যা মুখোপাধ্যায়সঙ্গীত (বাংলা আধুনিক গান)সুপ্রিয়া দেবীচলচ্চিত্র (অভিনয়)মান্না দেসঙ্গীত (বাংলা আধুনিক গান এবং হিন্দি চলচ্চিত্রের সঙ্গীত)আমজাদ আলি খানসঙ্গীত (ভারতীয় ক্লাসিক্যাল যন্ত্রসঙ্গীত)দ্বিজেন মুখোপাধ্যায়সঙ্গীত (রবীন্দ্র সঙ্গীত ও বাংলা আধুনিক গান)শৈলেন মান্নাক্রীড়া (ফুটবল)হারাধন বন্দ্যোপাধ্যায়চলচ্চিত্র (অভিনয়)   ২০১২   নাম ক্ষেত্রসুচিত্রা সেনচলচ্চিত্র (অভিনয়)লেসলি ক্লডিয়াসক্রীড়া (হকি)যোগেন চৌধুরীচিত্রকর্মরুদ্রপ্রসাদ সেনগুপ্তমঞ্চনাটকবিভাস চক্রবর্তীমঞ্চনাটকশাঁওলি মিত্রমঞ্চনাটকশীর্ষেন্দু মুখোপাধ্যায়সাহিত্যসঞ্জীব চট্টোপাধ্যায়সাহিত্যগৌতম ঘোষচলচ্চিত্র (পরিচালক)জয় গোস্বামীসাহিত্যরঞ্জিত মল্লিকচলচ্চিত্র (অভিনয়)পণ্ডিত অজয় চক্রবর্তীহিন্দুস্তানি শাস্ত্রীয় সংগীতওস্তাদ আলি আহমেদ হুসেন খাঁসঙ্গীত (সানাই)  ২০১৪  নাম  বিষয়শ্রেণী অরুণ ভাদুড়ি  হিন্দুস্তানি শাস্ত্রীয় সংগীত  বিতর্ক মে ২০১২ সালে দ্য সানডে ইন্ডিয়া প্রতিবেদন অনুসারে, রবি শংকর এই পুরস্কার নিতে প্রত্যাখ্যান করেছিলেন।   তথ্যসূত্র    বহিঃসংযোগ   Bangabibhushan Title Winners 2012  বিষয়শ্রেণী:ভারতের অসামরিক পুরস্কার ও সম্মাননা বিষয়শ্রেণী:ভারতীয় পুরস্কার বিষয়শ্রেণী:২০১১-এ স্থাপিত পুরস্কার বিষয়শ্রেণী:পশ্চিমবঙ্গের অসামরিক পুরস্কার ও সম্মাননা বিষয়শ্রেণী:২০১১-এ প্রবর্তিত পুরস্কার
স্টিফেন লেকক (১৮৬৯- ১৯৪৪) কানাডীয় সাহিত্যের সর্বকালের সবচেয়ে সফল হাস্যরসের লেখক। ব্যঙ্গ ও কৌতুকের মিশেলের একাকার স্টিফেনের প্রথম বই প্রকাশিত হয়েছিল ৩৭ বছর বয়সে। এলিমেন্টস অব পলিটিক্যাল সায়েন্স শিরোনামের গ্রন্থটির লেখক তার আগেই শিকাগো বিশ্ববিদ্যালয় থেকে পিএইচডি ডিগ্রি অর্জন করে ম্যাকগিল বিশ্ববিদ্যালয়ে অধ্যাপনায় নিযুক্ত। ইংল্যান্ডে জন্মগ্রহণকারী এই লেখক পরিবারের সাথে কানাডায় অভিবাসী হন সাত বছর বয়সে। রাষ্ট্রবিজ্ঞানী এই অধ্যাপক দেরিতে বই লেখা শুরু করলেও একেবারে কম নয় তার গ্রন্থ সংখ্যা। প্রবন্ধ গ্রন্থের সংখ্যা বাইশটি। এছাড়াও দুটি জীবনী, একটি আত্মজীবনীমূলক গ্রন্থও তিনি রচনা করেছিলেন।  গ্রন্থাবলী   লিটারারি ল্যাপসেস (১৯১০)  ননসেন্স নভেলস (১৯১১)  সানশাইন স্কেচেস অব অ্যা লিটিল টাউন (১৯১৪)  আরকাডিয়ান অ্যাডভেঞ্চারস উইথ দ্য আইডেল রিচ (১৯১৪)  মুনবিমস ফ্রম দ্য লার্জার লুনাসি (১৯১৫)  ফারদার ফুলিশনেস (১৯১৬)  এসেজ অ্যান্ড লিটারারি স্টাডিজ (১৯১৬)  ফ্রেঞ্জিড ফিকশান (১৯১৮)  দ্য আনসলভড রিডল অব সোশ্যাল জাস্টিস (১৯২০)  মাই ডিসকভারি অব ইংল্যান্ড (১৯২২)  দ্য গার্ডেন অব ফলি (১৯২৪)  উইনোড উইজডম (১৯২৬)  শর্ট সার্কিটস (১৯২৮)  হিউমার : ইটস থিয়রি অ্যান্ড টেকনিক (১৯৩৫)  টু মার্চ কলেজ (১৯৩৯)  মাই রিমার্কেবল আঙ্কল (১৯৪২)  হাউ টু রাইট (১৯৪৩)  পুরস্কার  গভর্নর জেনারেল সাহিত্য পুরস্কার [১৯৩৭]  অন্য সম্মাননা  মৃত্যুর পর মহান এ লেখকের স্মৃতিকে ধারণ করতে প্রতিষ্ঠিত হয় স্টিফেন লেকক পুরস্কার।   ১৯৬৯ সালে স্টিফেনের জন্মশতবর্ষে কানাডা পোস্ট তার ছবি সংবলিত একটি স্ট্যাম্পও বাজারে প্রকাশ করে।   তথ্যসূত্র   বিষয়শ্রেণী:কানাডীয় সাহিত্যিক বিষয়শ্রেণী:১৮৬৯-এ জন্ম বিষয়শ্রেণী:১৯৪৪-এ মৃত্যু বিষয়শ্রেণী:কানাডীয় অর্থনীতিবিদ বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী বিষয়শ্রেণী:খাদ্যনালীর ক্যান্সারে মৃত্যু বিষয়শ্রেণী:কানাডীয় রাষ্ট্রবিজ্ঞানী
গোল্ডিন ফিন্যান্স ১১৭ যা চায়না ১১৭ টাওয়ার (চীনা: 中国117大厦) নামেও পরিচিত, চীনের থিয়েনচিন প্রদেশের জিকিং জেলায় নির্মাণাধীন একটি অতিউচ্চ আকাশচুম্বী ভবন। এই টাওয়ারের নির্মাণ কাজ ২০১৫ সালে শেষ হয়, যখন এটি ৫৯৭ মিটার (১,৯৫৭ ফুট) উচ্চতায় পৌঁছেছিল। ভবনটিতে মোট ১২৮টি তলা রয়েছে, যার মধ্যে ১১৭টি তলা নির্ধারিত হয়েছে আবাসিক, হোটেল এবং বাণিজ্যিক স্থানের জন্য নির্ধারিত — যার থেকেই ভবনটির নামকরণ করা হয়েছে। এই ভবনের নকশা করেছে পি অ্যান্ড টি গ্রুপ। নির্মাণকাজ শুরু হয় ২০০৯ সালে, তবে তা দুবার বন্ধ হয়ে যায়। পরে ২০২৫ সালের এপ্রিল মাসে ঘোষণা দেওয়া হয় যে এর নির্মাণকাজ আবার শুরু হবে এবং ২০২৭ সালের মধ্যে সম্পন্ন হবে।  গোল্ডিন ফিন্যান্স ১১৭ এবং চীনের অন্যান্য পূর্বে ব্যর্থ হওয়া আকাশচুম্বী প্রকল্পের কারণে সরকার ৫০০ মিটারের (১,৬৪০ ফুট) বেশি উচ্চতার ভবন নির্মাণ নিষিদ্ধ করেছে। যখন গোল্ডিন ফাইন্যান্স ১১৭ এর নির্মাণ কাজ শেষ হবে তখন এটি চীনের সম্ভবত শেষ ৫০০+ মিটার উচ্চতার টাওয়ারগুলোর মধ্যে একটি হবে।  ইতিহাস= এই আকাশচুম্বী ভবনটির নির্মাণ কাজ ২০০৮ সালে শুরু হয় এবং ২০১৪ সালের মধ্যে এটি সম্পন্ন হওয়ার কথা ছিল। তবে মহামন্দার প্রভাবে ২০১০ সালের জানুয়ারিতে এর নির্মাণ কাজ স্থগিত করা হয়। পরবর্তীতে ২০১১ সালে পুনরায় নির্মাণ কাজ শুরু হয় এবং এর নতুন সম্ভাব্য সমাপ্তির সময় নির্ধারণ করা হয় ২০১৮-২০১৯ সাল। ভবনটি ২০১৫ সালের ৮ সেপ্টেম্বর চূড়ান্ত উচ্চতায় পৌঁছায় (টপিং আউট), যা এটিকে তৎকালীন সময়ে বিশ্বের পঞ্চম উচ্চতম ভবনে পরিণত করে।  আরও দেখুন List of tallest buildings in China Other skyscrapers on hold in China Evergrande Hefei Center T1 Dalian Greenland Center Suzhou Zhongnan Center Ryugyong Hotel, previous record holder  তথ্যসূত্র  বহিঃসংযোগ    বিষয়শ্রেণী:Buildings and structures under construction in China বিষয়শ্রেণী:2015 establishments in China বিষয়শ্রেণী:Skyscraper office buildings in Tianjin বিষয়শ্রেণী:Residential skyscrapers in China বিষয়শ্রেণী:Skyscraper hotels in Tianjin বিষয়শ্রেণী:Skyscrapers in Tianjin বিষয়শ্রেণী:Unfinished buildings and structures বিষয়শ্রেণী:2015 in Tianjin
মাজিয়া স্পোর্টস অ্যান্ড রিক্রিয়েশন ক্লাব মালদ্বীপের একটি পেশাদার ফুটবল ক্লাব। এটি বর্তমানে মালদ্বীপের প্রথম ডিভিশন ফুটবল লিগ ডিপিএলে অংশ নেয়। ১৯৯৬ সালে প্রতিষ্ঠিত এই ক্লাব ২০০৬-এ প্রথম ডিপিএলে উত্তীর্ণ হয়েছিল।  ইতিহাস সম্মাননা  দিভেহি প্রিমিয়ার লিগ  চ্যাম্পিয়ন (৪) :২০১৬, ২০১৯–২০, ২০২০–২১, ২০২২ মালদ্বীপ এফএ কাপ  চ্যাম্পিয়ন (৩): ২০১২, ২০১৪, ২০২২ মালদ্বীপ এফএ চ্যারিটি শিল্ড  চ্যাম্পিয়ন (৪): ২০১৫, ২০১৬, ২০১৭, ২০২২  মালে লিগ  চ্যাম্পিয়ন (১): ২০১৭ প্রেসিডেন্টস কাপ  চ্যাম্পিয়ন (১): ২০১৫ পিওএমআইএস কাপ রানার্স-আপ (১): ২০১৫  তথ্যসূত্র  বহিঃসংযোগ মাজিয়া (আর্কাইভ)  বিষয়শ্রেণী:১৯৯৬-এ প্রতিষ্ঠিত ফুটবল ক্লাব বিষয়শ্রেণী:মালদ্বীপের ফুটবল ক্লাব
সঙ্গীতা ঘোষ (জন্ম: ১৮ আগস্ট ১৯৭৬) একজন ভারতীয় চলচ্চিত্র ও টেলিভিশন অভিনেত্রী এবং মডেল। তিনি দেশ মেই নিকলা হোগা চান্দ নামক টেলিভিশন ধারাবাহিকে পাম্মি চরিত্রে অভিনয়ের মাধ্যমে জনপ্রিয়তা অর্জন করেন। এছাড়াও তিনি বেশ কয়েকটি পুরস্কার অনুষ্ঠান এবং টেলিভিশন ধারাবাহিকের সাথেও জড়িত। তিনি জনপ্রিয় অনুষ্ঠান নাচ বালিয়ে-তে ও পরিচারিকা হিসেবে ছিলেন, যেখানে তিনি বিভিন্ন ধরনের নৃত্য প্রদর্শন করেন।  কর্মজীবন ঘোষ তার দশ বছর বয়সকালেই অভিনয় জীবনে পদার্পণ করেন, তার প্রথম ধারাবাহিক হাম হিন্দুস্তানি। তিনি নির্মা, ডোনেয়ার শুটিং এর মত বেশ কয়েকটি ব্র্যান্ডের জন্যে মডেলিংও করেন। ঘোষ কর্তৃক অভিনীত ধারাবাহিকগুলির মধ্যে দেশ মেই চান্দ নিকলা হোগা অন্যতম; এটিতে অভিনয়ের মাধ্যমেই তিনি একজন অভিনেত্রী হিসেবে জনপ্রিয়তা লাভ করেন। এছাড়া তার উল্লেখ্য ধারাবাহিকগুলি হল কেহতা হে দিল জীলে জারা, বিরাসাত ইত্যাদি।  পুরস্কার বিজয়ী  স্টার পরিবার অ্যাওয়ার্ড ফেভারিট ব্যহেন এর জন্য  ITA Award for Best Anchor - Music & Film Based Show  Star Parivaar Award for Favourite Nanand  ভারতীয় দূরদর্শন আকাদেমি পুরস্কার for Best Onscreen Couple (2013) - Ruslaan Mumtaz & Sangita Ghosh  Newsmakers Achievers Award for Kehta Hai Dil Jee Le Zara (2014)  মনোনয়ন  ইন্ডিয়ান টেলি অ্যাওয়ার্ড for Best Actress in a Lead Role,  Star Guild Award for Best Actress in a Drama Series  ইন্ডিয়ান টেলি অ্যাওয়ার্ড for Best Anchor  ব্যক্তিগত জীবন তিনি জয়পুরের পোলো খেলোয়াড় শৈলেন্দ্র সিং রাঠৌর এর সাথে বিবাহ করেন।  তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:ভারতীয় নারী মডেল বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় নারী নৃত্যশিল্পী বিষয়শ্রেণী:১৯৭৬-এ জন্ম বিষয়শ্রেণী:মধ্যপ্রদেশের নারী মডেল বিষয়শ্রেণী:মধ্যপ্রদেশের নৃত্যশিল্পী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:মধ্যপ্রদেশের অভিনেত্রী বিষয়শ্রেণী:হিন্দি চলচ্চিত্র অভিনেত্রী